|  |  |  |
| --- | --- | --- |
| Slika koja sadrži tekst, simbol, amblem, logotip  Opis je automatski generiran | Bosna i Hercegovina  Federacija Bosne i Hercegovine  Hercegovačko – neretvanski kanton  Grad Konjic  GRADONAČELNIK | Slika koja sadrži tekst, Font, logotip, simbol  Opis je automatski generiran |

Broj: 12-24-1-4487/23

Konjic, 04.10.2023. godine

Na osnovu člana 15. Zakona o načelima lokalne samouprave u Federaciji Bosne i Hercegovine (''Službene novine FBiH'', broj: 49/06 i 51/09), člana 38. Statuta Grada Konjica (''Službeni glasnik Grada Konjica, broj: 10/22), Odluke o izvršavanju Budžeta Grada Konjica za 2023. godinu (''Službeni glasnik Grada Konjica'', broj: 10/22 i 6/23), člana 3. stav 1. tačka 3.2 Programa utroška novčanih sredstava za novčane podrške aktivne politike zapošljavanja utvrđenih budžetom Grada Konjica za 2023. godinu i člana 3. stav 4. Pravilnika o utrošku budžetskih sredstava namijenjenih aktivnoj politici zapošljavanja mladi broj: 08-16-1-106/23 od 23.01.2023. godine, Gradonačelnik Grada Konjica, raspisuje

**JAVNI POZIV**

za učešće u **„Programu podrške osnivanju biznisa (Start-up) za 2023.godinu“**

**O PROGRAMU**

Razvoj poduzetništva, općenito proizilazi iz strateških dokumenta Grada Konjica ali se razvoj poduzetništva ističe i u kontekstu unapređenja i približavanja evropskim integracijama, i Bosne i Hercegovine koja ima obavezu osnažiti svoje poduzetničke kapacitete kako bi ispunile temeljne pretpostavke za ulazak u europske asocijacije.

Realizacija Projekta "Podrška razvoju start up projekata mladih” nastojanje je o smanjenju broja nezaposlenih mladih ljudi i potrebe da se tim mladim ljudima koji žele da razmišljaju u duhu poduzetništva pruži šansa i prilika da svoju kreativnost i inovativnost usmjere u pravcu razvijanja svog biznisa.

Realizacijom aktivnosti na izradi Strategije razvoja Grad Konjic, neminovno je bilo da se razmotri i realizacija Projekta ''Biznis projekata mladih”. Na osnovu prikupljenih podataka koji prikazuju trenutno stanje, odnosno daju osnovu za procjenu lokalnog stanja, zaključeno je da jako privatno poduzetništvo i izražen interes za razvoj malih i srednjih preduzeća, kao i raznovrsna industrija čine osnovu za nastavak realizacije ovog projekta sa nešto izmjenjenim kriterijima. U tom smislu je u novoj Strategiji razvoja u okviru Strateškog cilja Razvijen ekonomski sektor baziran na komparativnim prednostima u oblastima proizvodnje, poljoprivrede, turizma iprojekat P.1.1.12. Podrška start-up preduzećima

Pri tome, fokus u 2023. će biti na pružanju podrške osnivanju biznisa koji obuhvataju djelatnosti iz sektora nove ekonomije (IT sektor), tradicionalnih i starih zanata, proizvodno orijentisanih djelatnosti, uslužno obrtničkih djelatnosti, te drugih djelatnosti koje **isključuju** primarnu trgovinsku djelatnost, kao i ostale djelatnosti koje nisu dozvoljene zakonskom regulativom u BiH.

Planirana budžetska sredstva će se koristiti za podsticanje poduzetničke inicijative kroz nadmetanje poduzetničkih ideja i održivih poslovnih planova.

Za potrebe realizacije ovog Programa Grad Konjic je predvidio sredstva u Budžetu za 2023. godinu na poziciji „Aktivna politika zapošljavanja“ planirane Budžetom Grada Konjica za 2023.godinu.

Novčana podrška namijenjena je sufinansiranju pokretanja biznisa krozfinansiranje troškova registracije biznisa, troškova sredstava za rad, obrtnih sredstava, naknade za doprinose.

Visina bespovratnih sredstava po biznis planu može iznositi maksimalno do **9.000,00 KM.**

**CILJ JAVNOG POZIVA**

Osnovni cilj javnog poziva je podsticaj poduzetništvu i samozapošljavanju mladih sa područja Grada Konjica kroz sufinansiranje troškova pokretanja i razvoja vlastitog biznisa.

**PRAVO UČEŠĆA**

**Korisnici sredstava mogu biti osobe koje ispunjavaju sljedeće uslove:**

1. Nalaze se na evidenciji nezaposlenih JU Zavod za zapošljavanje HNK– Biro za zapošljavanje

Konjic

1. imaju prebivalište na području Grada Konjica
2. pripadaju kategoriji osoba starosti do 35 godina
3. da nisu bili korisnici bespovratnih sredstava u svrhu samozapošljavanja od strane Grada Konjica u ranijem periodu.

**Prihvatljivim troškovima smatrat će se:**

* troškovi registracije biznisa (troškovi ljekarskog, troškovi izrade pečata, i sl.)
* nabavka stalnih sredstava za rad - nabavka obrtnih sredstava,
* naknade za obavezne doprinose.

**Neprihvatljivim troškovima smatrat će se svi ostali troškovi, kao što su:**

* osnivački kapital,
* troškovi neto plate,
* troškovi režija i održavanja (voda, struja, grijanje, zakupnina, komunalni otpad, telekomunikacije, upravljanje zgradom, internet i sl.),
* kamate, knjigovodstvene usluge i sl.,
* police osiguranja imovine,
* kupovina i iznajmljivanje zemljišta, objekata i automobila,
* troškovi koji nisu relevantni za implementaciju biznis plana,
* troškovi pribavljanja neophodne dokumentacije (upotrebna dozvola, građevinska dozvola, okolišne dozvole, i sl.) te drugi troškovi koji se ne smatraju prihvatljivim.

Svi troškovi koji su nastali u periodu prije potpisivanja ugovora sa Gradom Konjic spadaju u kategoriju neprihvatljivih troškova.

Sve nabavke osnovnih i/ili obrtnih sredstava moraju biti žiralno plaćene i opravdane fakturom, fiskalnim računom na ime poslovnog subjekta i izvodom iz banke.

Bespovratna sredstva podrške će biti dodijeljena najuspješnijim aplikantima na bazi procesa odabira i stručne procjene izvodljivosti, kvaliteta i opravdanosti poslovnih ideja. Samo učešće u ovom programu ne podrazumijeva automatsku dodjelu bespovratnih sredstava.

**Djelatnosti koje neće biti podržane kroz ovaj javni poziv su:**

* **trgovina na veliko i malo**
* **proizvodnja i promet duhana i duhanskih proizvoda,**
* **proizvodnja i promet alkoholnih pića,**
* **proizvodnja i promet oružja,**
* **proizvodnja i promet proizvoda i usluga koji nisu dozvoljeni po BiH zakonima i propisima.**

**KOMISIJA**

Postupak dodjele bespovratnih sredstava Grada Konjica namijenjenih podsticaju poduzetništva i samozapošljavanju mladih sa područja Grada Konjica provodi Komisija koju imenuje Gradonačelnik.

**KRITERIJI I MJERILA**

|  |  |  |  |
| --- | --- | --- | --- |
| **KRITERIJ** | **MJERILO** | **GRADACIJA** | |
| **Kvalitet poslovne ideje** - Jasno definirani: proizvodi, usluge, plan djelovanja, i rizici poslovanja | nije moguće utvrditi kvalitet 0 bodova kvalitetno 15 bodova izuzetno kvalitetno 20 bodova | | |
| **Održivost biznisa** - Očekivani profit u odnosu na visinu investicije | očekivani profit/ visina investicije | manji od 10% 5 bodova od 10 do 50% 15 bodova od 50 od 100% 20 bodova | |
| **Sufinansiranje** - iznos vlastitih ulaganja u odnosu na traženi iznos od Grada (u %) | vlastita sredstva/ tražena sredstva | manje od 50% 5 bodova od 50 do 100% 15 bodova više od 100% 20 bodova | |
| **Mogućnost dodatnog zapošljavanja** | broj dodatnih osoba | 1 ili 2 15 bodova više od 2 20 bodova | |
| **Pripadnost marginaliziranim kategorijama stanovništva** - manjine, osobe sa invaliditetom, žene, samohrani roditelj i sl. | ne pripada 0 bodova pripada 10 bodova | | |
| **Stepen inovativnosti 1**  **Stepen inovativnosti 2** | 1-5  6-10 | | 5 bodova  10 bodova |

**Maksimalan broj bodova 100**.

Biznis planovi koji budu bodovani sa manje od 50 bodova ne mogu dobiti podršku.

Ukoliko je ukupan iznos traženih sredstava od strane kandidata koji su ostvarili više od 50 bodova veći od ukupnog fonda Grada Konjica (**50.000,00 KM**), tada Komisija zadržava pravo da svim kandidatima sa 50 bodova ili više, procentualno umanjuje traženi iznos sredstava do ukupne vrijednosti fonda.

**PROCES EVALUACIJE BIZNIS PLANOVA**

* Komisija u prvom koraku razmatra formalnu ispravnost prijava
* U drugom koraku formalno ispravne prijave Komisija boduje shodno kriterijima i sačinjava i objavljuje Preliminarnu rang listu koja će se objaviti na Oglasnoj tabli, te web stranici Grada Konjica www.konjic.ba
* Na objavljenu Preliminarnu listu podnosioci prijava u roku od 5 dana imaju pravo žalbe koja se podnosi imenovanoj Komisiji.
* Po isteku roka za žalbu i rješavanja po pristiglim žalbama, Komisija u trećem koraku predlaže Konačnu rang listu te istu dostavlja Gradonačelniku.
* Gradonačelnik donosi Konačnu rang listu korisnika podrške koja se objavljuje na Oglasnoj tabli, te web stranici Grada Konjic www.konjic.ba
* Sa podnosiocima najbolje ocijenjenih biznis planova Grad Konjic zaključuje ugovore u kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, monitoring implementacije prihvaćenog biznis plana i namjenski utrošak sredstava.

**SADRŽAJ PRIJAVE ZA SUDJELOVANJE U JAVNOM POZIVU**

Prijava mora biti potpuna i uz nju mora biti dostavljena sva dokumentacija tražena Javnim pozivom.

**Prijava sadrži:**

1. Obrazac prijave – preuzeti sa web stranice i popuniti na računaru, isprintati, i potpisati
2. Obrazac biznis plana – preuzeti sa web stranice i popuniti na računaru, isprintati, i potpisati
3. Potvrdu od Biroa za zapošljavanje Konjica da se osoba nalazi na evidenciji nezaposlenih, ne stariju od 30 dana (original ili ovjerena kopija)
4. CIPS obrazac prijave prebivališta, ne stariji od 30 dana (original ili ovjerena kopija)
5. Kopiju lične karte
6. Dokaz o završenom stepenu školske spreme VSS ili SSS ( kopija diplome)
7. Ovjerena izjava o namjenskom utrošku dodijeljenih sredstava – preuzeti sa web stranice (ovjerena u šalter Sali Grada Konjica)
8. Ovjerena izjava da aplikant prethodno nije bio korisnik bespovratnih sredstava u svrhu samozapošljavanja dodijeljenih od Grada Konjica (ovjerena u šalter Sali Grada Konjica).

Prijava, biznis plan i izjave moraju biti dostavljene na aplikacionom obrascu i popunjene elektronski.

**SVI PRETHODNO NAVEDENI OBRASCI MORAJU BITI POTPISANI VLASTORUČNO.** **NAČIN PREUZIMANJA POTREBNE DOKUMENTACIJE**

Nakon što Grad Konjica objavi poziv za podnošenje prijava, sva zainteresirana lica mogu preuzeti odgovarajuće obrasce za prijavu sa web stranice www.konjic.ba

**NAPOMENA:** Gradonačelnik zadržava pravo da poništi Javni poziv u svako vrijeme, ako procijeni da za to postoje opravdani razlozi.

**NAČIN PODNOŠENJA PRIJAVE**

Javni poziv ostaje otvoren 30 dana od dana objavljivanja.

Prijave je potrebno dostaviti najkasnije do **03.11.2023 godine do 14.00 sati.**

Prijave se mogu dostaviti putem preporučene pošte, kurirske pošte ili lično u pisarnicu Grada Konjica, adresa:

**Grad Konjica, ulica Maršala Tita br. 62, 88400 Konjic**

Dokaz da je aplikacija dostavljena u roku predstavlja datum na poštanskom žigu ili dostavnici.

**Sve prijave koje se dostavljaju po osnovu ovog javnog poziva moraju biti u zatvorenoj koverti sa naznakom „JAVNI POZIV „START-UP “ ZA 2023.g. – NE OTVARAJ“**  Nepotpune prijave se neće uzimati u razmatranje.

U postupku ovog javnog poziva Grad Konjic ne snosi nikakve troškove sudionicima. Prispjela dokumentacija se neće vraćati.

Dodatne informacije o ovom javnom pozivu mogu se dobiti svakim radnim danom putem telefona: 036/712-253 – Adisa Kevrić i 036/712-245- Naida Mustafić ili putem e-mail-a: [adisa.kevric@konjic.ba](mailto:adisa.kevric@konjic.ba) i [naida.mustafic@konjic.ba](mailto:naida.mustafic@konjic.ba).

**DOSTAVITI: GRADONAČELNIK**

1. Radio Konjic d.o.o. \_\_\_\_\_\_\_\_\_\_\_\_\_\_\_\_\_\_\_\_\_\_
2. Oglasna ploča Grada Konjica Osman Ćatić s.r.
3. Web stranica Grada Konjica
4. Služba kabineta Gradonačelnika
5. Služba za privredu, poljoprivredu, investicije i lokalni razvoj
6. a/a

|  |  |  |
| --- | --- | --- |
| Maršala Tita br.62  88400 Konjic  Bosna i Hercegovina | Telefon: +387 (0)36 712 200  Fax: +387 (0)36 729 813  E-mail:kabinetgradonacelnika@konjic.ba  Web: http://www.konjic.ba | PB: 07140955  ID: 4227204140005 |